# FELHÍVÁS

***“Legnagyobb cél pedig, itt, e földi létben,***

***Ember lenni mindég, minden körülményben.”***

Gyál Város Önkormányzata és az Arany János Közösségi Ház és Városi Könyvtár meghirdeti az **IV. ARANY JÁNOS VERSMONDÓ VERSENYT** Gyál Város támogatásával.

Az anyanyelvápolásért és az élő vers, próza szépségének népszerűsítéséért Gyál Város megbízásából az Arany János Közösségi Ház és Városi Könyvtár tehetséggondozó versenyt hirdet. A versmondó versenyünkre minden a magyar nyelvet és a költészetet szerető felső tagozatos általános iskolás és középiskolás tanulót várunk, aki a vers tolmácsolásához tehetséget érez önmagában, és kipróbálta magát iskolai versenyeken.

**A nevezés feltételei:**

1. A versenyre a gyáli járás és intézmények alá tartozó oktatási intézményekből delegált versmondók vehetnek részt az alábbiak szerint:

A verseny négy kategóriájának (5-6. osztályos tanulók, és 7-8. osztályos tanulók, középiskola 9-10. osztály, 11-12 (+13) osztály) legjobbjai, a zsűri döntése alapján, Gyál Város támogatása mellett jelentős díjazásban részesülnek.

1. A jelentkezők, versenyzőként egy-egy szabadon választott verssel nevezhetnek az alábbiak szerint:
	* **egy Arany János verssel, és**
	* **egy ma is élő magyar író, költő versével**

A versenyzők más országos, térségi versenyen helyezést elért szövegekkel nem nevezhetnek!

**A IV. ARANY JÁNOS” VERSMONDÓ verseny** lebonyolítása:

A verseny felmenő rendszerű, az előválogatókat az oktatási intézmények szervezik 2023. november 01. és 2024. február 10. között. Az előválogatókat követően a jelentkezéseket az oktatási intézmények küldik meg az Arany János Közösségi Ház és Városi Könyvtár részére. **Oktatási intézményenként mind a négy korcsoportot (5.-6. osztály, 7.-8. osztály, középiskola 9-10. osztály, 11-12 (+13) osztály ), összesen intézményenként, kategóriánként maximum 2 fő + 2 fő nevező lehet.**

**A döntőbe csak előválogatók után lehet bekerülni.**

A verseny döntőjére **2024. február 29-én, csütörtökön**, Arany János születésének 207. évfordulója alkalmából kerül sor Gyálon az Arany János Közösségi Ház és Városi Könyvtár épületében (2360 Gyál, Kőrösi út 118-120). Honlap: www.gyalikozhaz.hu

A zsűri minden versenyzőtől, összesen kettő verset hallgat meg. Az egyes produkciók ideje - lehetőleg - ne haladja meg a 4 percet! Nevezési lapot jelen felhívás mellékleteként találják.

A nevezési lapokat a felhívás és az előválogatók megrendezését követően folyamatosan fogadjuk, de **legkésőbb 2024. február 20-ig kérjük beküldeni elektronikusan az alábbi email címre: velkei.erika@gyalikozhaz.hu**.

**A döntő kezdete: 2024. február 29., 9:30 óra. Helyszíne: 2360, Gyál, Arany János Közösségi Ház és Városi Könyvtár.**

Rendező: Gyál Város megbízásából az Arany János Közösségi Ház és Városi Könyvtár.

A versenyben nevezési díj nincs!

**A verseny zsűrijének elnöke Lutter Imre, előadóművész, a Magyar Versmondók Egyesületének elnöke, társelnöke Varró Dániel költő.** A zsűri tagjai közé minden nevező intézmény delegálhat egy pedagógust. A delegált pedagógus nevét és elérhetőségét is kérjük megadni a nevezési lapon.

Tisztelettel kérem, az Ön által vezetett oktatási intézmény vegyen részt a versenyen, delegáljon tehetséges gyermekeket a versenyre. A felkérőlevél része a nevezési lap is. Természetesen bármilyen kérdése lenne készséggel áll az Ön rendelkezésére Velkei Erika közművelődési igazgatóhelyettes, velkei.erika@gyalikozhaz.hu tel.: 06-70-457-2053

A program sajtónyilvános és ingyenes, minden érdeklődő nézőt szeretettel várunk a közönség soraiba!

Gyál, 2023. december 05.

Bretus Imre igazgató

1. **sz. melléklet Nevezési lap**

***“Legnagyobb cél pedig, itt, e földi létben,***

***Ember lenni mindég, minden körülményben.”***

Gyál Város Önkormányzata és az Arany János Közösségi Ház és Városi Könyvtár által meghirdetett

IV. ARANY JÁNOS VERSMONDÓ VERSENYRE

Oktatási (Nevező) intézmény neve, címe:

…………………………………………………………………………………………………

…………………………………………………………………………………………………

Az oktatási intézmény által nevezett diák neve, évfolyama, életkora:

…………………………………………………………………………………………………

A jelentkező által választott Arany János vers címe:

…………………………………………………………………………………………………...

A ma is élő költő versének címe:

…………………………………………………………………………………………………...

***Kérjük, hogy a verseket mellékelje a nevezési lapon!***

Felkészítő: ………………………………………………………………………………………

Delegált zsűritag:………………………………………………………………………………..

*A nevezés lap elküldésével az oktatási intézmény és a gyermek törvényes képviselője egyben hozzájárulását adja, hogy az Arany János Közösségi Ház és Városi Könyvtár kizárólag az Arany János Versmondó versennyel összefüggésben kezelje a nevező intézmény és diák személyes adatait, illetve készítsen és kizárólag kommunikációs céllal felhasználjon a versenyen készült fotó- és filmanyagot. Az Arany János Közösségi Ház és Városi Könyvtár kijelenti, hogy a nevezéssel összefüggésben és a verseny alatt a személyes adatokat az intézmény GDPR szabályzatában rögzítettek szerint végzi. A nevezési lap e-mailben (**szervezes@gyalikozhaz.hu**, igazgato@gyalikozhaz.hu), vagy postai úton (2360 Gyál, Kőrösi út 118-120) is visszaküldhető.*

 2024. .………………………

 …………………………………………. …………………………………………….

Nevező intézményt képviselő pedagógus nevező diák (18 év alatt törvényes képviselője)

Választott vers: az oldal szerkesztendő!

Arany János vers

(vers beszúrása)

Kortárs - ma élő - magyar író, költő versével

(vers beszúrása)